Diari Oficial de la Generalitat Valenciana


Sumari del DOGV 8727, del 28-01-2020 (2020/397)

RESOLUCIÓ de 8 de gener de 2020, de la Direcció General del Sector Públic i Patrimoni per la qual es declara acabat el procediment i s'arxiva l'expedient per a la declaració d'hereus abintestat de Manuel Miguel Sopena Fumanal a favor de la Generalitat. Expedient número EIP 361/2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/397


Data del document
:   08-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 8 de gener de 2020, de la Direcció General del Sector Públic i Patrimoni per la qual es declara acabat el procediment i s'arxiva l'expedient per a la declaració d'hereus abintestat de Manuel Miguel Sopena Fumanal a favor de la Generalitat. Expedient número EIP 361/2017. [2020/397]  
Antecedent de fet  
Mitjançant Provisió del Jutjat de Primera Instància núm. 2 de Torrent de data 4 de maig de 2017, es va donar trasllat a aquesta Conselleria de documentació relativa a l'herència jacent de Manuel Miguel Sopena Fumanal, amb DNI núm. 29316225E, mort el dia 16 d'abril de 2014.  
  
Mitjançant resolució del director general del Sector Públic, Model Econòmic i Patrimoni, de data 7 de juny de 2018, es va ordenar l'inici del procediment de recerca prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació dels expedients d'herències intestades a favor de la Generalitat.  
  
Una vegada obtinguda còpia simple del testament del causant va quedar acreditada l'existència d'hereu, la seua filla,  
  
  
Per això, es va dictar Resolució del director general del Sector Públic, Model Econòmic i Patrimoni, de data 29 d'octubre de 2018, de finalització del procediment d'investigació prèvia a l'adopció de l'acord d'incoació de la declaració d'hereus abintestat per l'incompliment dels requisits establerts en l'article 4.1 del Decret 47/2013, de 5 d'abril, del Consell, pel qual es regula el procediment per a la tramitació dels expedients d'herències intestades a favor de la Generalitat. D'aquesta Resolució es va donar trasllat al Jutjat de Primera Instància núm. 2 de Torrent el 4 de desembre de 2018.  
  
El 28 d'octubre de 2019, es registra d'entrada en aquesta conselleria Ofici del mateix Jutjat, en el qual es posa en el nostre coneixement, la renúncia a l'herència de Mireia Antonia Sopena. No obrant en el nostre poder la citada renúncia, aquesta ens és remesa pel citat Jutjat el passat 14 de novembre de l'any en curs.  
Igualment ens dona trasllat d'Auto núm. 222/15, en l'antecedent primer del qual, es posa de manifest que el passiu de l'herència és superior a l'actiu.  
  
Fonaments de dret  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43 de la Llei 14/2003, de 10 d'abril, de Patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de Patrimoni de les Administracions Públiques, en la seua redacció donada per la Llei 15/2015, de 2 de juliol, de Jurisdicció Voluntària, així com en l'exercici de les competències que em confereix la normativa aplicable i basant-me en el que es disposa en la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Confirmar l'arxivament de l'expedient de la declaració d'hereus abintestat, en aquest cas, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, en lloc de l'anterior arxiu basat en l'incompliment dels requisits establerts en l'article 4.1 del Decret 47/2013, de 5 d'abril, del Consell, pel qual es regula el procediment per a la tramitació dels expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Procedir a l'arxivament de l'expedient administratiu pels motius exposats.  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei Reguladora de la Jurisdicció Contenciós Administrativa, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar Recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest hagi estat resolt, podrà entendre's desestimat i es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 8 de gener de 2020.- La directora general del Sector Públic i Patrimoni: Isabel Castelló García.